
Z A P I S N I K
33. sjednica Vijeća Mjesnog odbora Trpuci, održane 28. veljače 2024. s početkom u 18:00 sati. 
NAZOČNI ČLANOVI VIJEĆA: Dražen Matin, Tomo Babić, Ivica Ferko, Zdravko Ferko, Tomislav Maceković. 
Nazočna referentica za rad tijela mjesne samouprave Barbara Jalžabetić, bacc.ing.admin.chris. 

Predsjedava Dražen Matin, predsjednik Vijeća.


Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 33. sjednicu Vijeća Mjesnog odbora.

Bez rasprave, jednoglasno (5 „za“), Vijeće prihvaća tekst Zapisnika 32. sjednice Vijeća. 
Predsjednik Vijeća predlaže sljedeći

D N E V N I   R E D

1. Rasprava o Planu komunalnih aktivnosti Gradske četvrti Brezovica za 2024. 

2. Prijedlog Zaključka o povremenom korištenju prostora – Udruga „REkreator“ 

3. Obavijesti, pitanja i prijedlozi

Vijeće je jednoglasno (5 „za“) prihvatilo predloženi dnevni red.  

Ad 1.)  Rasprava o Planu komunalnih aktivnosti Gradske četvrti Brezovica za 2024. 
Vijeće Mjesnog odbora Trpuci raspravljalo je i traži vračanje akcija iz prijedloga prioriteta Plana komunalnih aktivnosti Gradske četvrti Brezovica za 2024. asfaltiranje javne površine i ugradnja rubnjaka na lokaciji Ulica Petrička/ Trpučanska cesta i šodranje i sanaciji puteva u ulici Ferki, ulici Detiščak, ulici Maceković i ulici Horvati. 
Vijeće Mjesnog odbora Trpuci zanima da li je dostavljen troškovnik od Zagrebačkih cesta vezan uz zacjevljivanje jarka u ulici Vinešnjak. 
Ad 2.)  Prijedlog Zaključka o povremenom korištenju prostora – Udruga „REkreator“ 

Članovi Vijeća primili su pisani materijal uz poziv.
Vijeće jednoglasno ( 5 „za)“ donosi

Z A K LJ U Č A K 

o povremenom korištenju prostora 
1. Udruzi „REkreator“, A. Ferri 35, Rovinj, odobrava se povremeno korištenje dvorane, ponedjeljkom i srijedom od 18,00 do 20,00 sati, te teče od 01. ožujka 2024. do 31. prosinca 2024.

2. Prostor iz točke 1. ovog zaključka, koristit će Udruga „REkreator“ A. Ferri 35, Rovinj, bez naknade.

3. Udruga „REkreator“, A. Ferri 35, Rovinj, bez naknade obvezuje se postupati sa pažnjom dobrog gospodara u korištenju prostora.

4. O povremenom korištenju prostora iz točke 1. ovog zaključka, Gradski ured za mjesnu samoupravu, promet,  civilnu zaštitu i sigurnost izdati će odobrenje o korištenju, a u skladu sa ovim zaključkom.

Ad 3.) Obavijesti, pitanja i prijedlozi 
Nije bilo obavijesti, pitanja i prijedloga.

Predsjednik Vijeća zatvara 33. sjednicu Vijeća te pozdravlja sve članove Vijeća i zahvaljuje im na dolasku. 
Dovršeno u 19:00 sati.
KLASA: 024-08/24-003/463
URBROJ: 251-13-11-8/006-24-2

Zapisnik napisala

Barbara Jalžabetić, bacc.ing.admin.chris.

